પોરબંદરના કર્લી ગોસાબારા જળાશયમાં અવનવા પક્ષી નિહાળવા માટેના ટાવરના ત્રીજા માળે ઘણા સમયથી એકસાઇડની પાળી જોખમી જણાતી હોવાથી પક્ષી જોવા માટે ઉપર ચડેલ પ્રવાસી સીધો જ નીચે ખાબકે તેવી પુરી દહેશત જણાઇ રહી છે. ૩૦ ફત્પટથી પણ નીચે પડીને ઉંડા પાણીમાં પ્રવાસી પડે તો ગંભીર ઇજા અથવા મૃત્યુ પણ નિપજી શકે છે. એટલું જ નહીં પરંતુ આ પક્ષીટાવરમાં અંદરના ભાગે લાદીઓ પણ ફીટ કરવામાં આવી નથી અનેે પગથીયા ખુબ સાંકળા હોવાના કારણે પ્રવાસીઓને પણ ભારે પરેશાની વેઠવી પડે છે તેથી અહીંયા ફરવા આવતા પ્રવાસીઓ સાથે કોઇ અઘટટિત ઘટના બને નહીં તે માટે તંત્રએ તાત્કાલીક તુટેલી પાળીનું સમારકામ કરી આપવું જોઇએ અને આ બર્ડવોચિંગ ટાવરનું સંપુર્ણપણે રીનોવેશન કરી દેવું જોઇએ તેવી માંગણી અહીં આવતા પ્રવાસીઓ કરી રહ્યા છે એટલું જ નહીં પરંતુ અન્ય ટાવરમાં પગથીયા પણ ભાંગી ગયા હોવાથી પ્રવાસીઓને ચડવા–ઉતરવામાં ભારે પરેશાની વેઠવી પડે છે માટે તે અંગે પણ તંત્રએ સમારકામ કરાવવું જરૂરી બની ગયું છે